

H O T Ă R Â R E

**privind inițierea formalităților de acceptare a ofertei de donație a unor**

**bunuri mobile formulată de către Asociația de Dezvoltare Intercomunitară ”Transilvania de Nord”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 206 din 19.10.2022 privind inițierea formalităților de acceptare a ofertei de donație a unor bunuri mobile formulată de către Asociația de Dezvoltare Intercomunitară ”Transilvania de Nord”, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 41776/17.10.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 41778/17.10.2022 şi de Avizul cu nr. 41776 din 21.10.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Hotărârea Consiliului Județean Cluj nr. 199/2007 privind aprobarea asocierii Județului Cluj cu Judeţul Bihor, Judeţul Bistriţa-Năsăud, Judeţul Maramureş, Judeţul Satu Mare, Judeţul Sălaj pentru înfiinţarea „Asociaţiei de Dezvoltare Intercomunitară Transilvania de Nord";
* Hotărârea Consiliului Județean Cluj nr. 165/2009 privind aprobarea activităților cu care va fi implicat Județul Cluj în managementul și implementarea Proiectului "Îmbunătățirea dotării cu echipamente a bazelor operaționale pentru intervenții în situatii de urgență din Transilvania de Nord" si a cheltuielilor Județului Cluj legate de proiect”;
* Hotărârea Consiliului Județean Cluj nr. 173/2011 privind aprobarea activităților cu care va fi implicat Județul Cluj în managementul si implementarea Proiectului "Îmbunătățirea dotării cu echipamente a bazelor operaționale pentru intervenții în situatii de urgență din Transilvania de Nord” – etapa a II-a si a cheltuielilor Județului Cluj legate de proiect”;
* Hotărârea Consiliului Județean Cluj nr. 314/2014 privind aprobarea unor măsuri necesare pentru implementarea Proiectului ”Îmbunătățirea dotării cu echipamente a bazelor operaționale pentru intervenții în situatii de urgență din Transilvania de Nord";
* Adresa Asociației de Dezvoltare Intercomunitară ”Transilvania Nord” nr. 19/20.06.2022, înregistrată la Consiliul Județean Cluj cu nr. 25012/21.06.2022;
* Adresa Consiliului Județean Cluj nr. 25010,25012/24.06.2022 privind acordul pentru preluarea în patrimoniul Județului Cluj a unor vehicule de stins incendii aflate în proprietatea ADI Transilvania Nord;
* Hotărârea Consiliului de administrație al Asociației de Dezvoltare Intercomunitară Transilvania de Nord nr. 2 din 15.06.2022;
* Hotărârea Adunării Generale a Membrilor Asociați din cadru Asociației de Dezvoltare Intercomunitară Transilvania de Nord nr. 1 din 07 iulie 2022;
* Actul emis de Asociația de Dezvoltare Intercomunitară Transilvania de Nord cu nr. 48/15.09.2022, înregistrat la Consiliul Județean Cluj sub nr. 37875/22.09.2022;
* Adresa Inspectoratului pentru Situații de Urgență ,,Avram Iancu” al Județului Cluj nr. 3814301/27.09.2022, înregistrată la Consiliul Județean Cluj sub nr. 38852/27.09.2022;

Luând în considerare dispozițiile:

* art. 2 și ale art. 58 alin. (1) și (3) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. f) coroborate cu ale art. 291 alin. (3) lit. b) și alin. (4), ale art. 354 și ale art. 362 alin. (2) – (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1011 - 1014 din Legea privind Codul civil nr. 287/2009, republicată, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă inițierea formalităților necesare pentru acceptarea ofertei de donație a unor bunuri mobile având datele de identificare prevăzute în **anexa** care face integrantă din prezenta hotărâre, formulată prin Actul cu nr. 48/15.09.2022 emis de Asociația de Dezvoltare Intercomunitară Transilvania de Nord, cu sediul în Municipiul Cluj-Napoca, B-dul 21 Decembrie 1918 nr. 108, ap. 12, Județul Cluj.

**Art. 2. (1)** Se aprobă efectuarea unui raport de evaluare pentru stabilirea valorii de piață a bunurilor care fac obiectul donației, plata acestuia urmând a fi suportată de la bugetul Județului Cluj.

**(2)** În cazul în care, în urma evaluării, valoarea de piață a bunurilor este mai mare de 500.000 lei, prezenta hotărâre reprezintă acceptarea ofertei de donație a bunurilor mobile menționate la art. 1, și totodată acordul pentru încheierea unui contract de donație în fomă autentică.

**(3)** În cazul în care, în urma evaluării, valoarea de piață a bunurilor este mai mică de 500.000 lei, acceptarea ofertei de donație a bunurilor mobile menționate la art. 1 se va face prin dispoziție a Președintelui Consiliului Județean Cluj.

**Art. 3.** În situația prevăzută la art. 2 alin. (2)se împuternicește Președintele Consiliului Județean Cluj să semneze contractul de donație în formă autentică.

**Art. 4.** La data semnării contractului de donație, bunurile mobile prevăzute la art. 1 intră în patrimoniul privat al Județului Cluj, valoarea acestora urmând a fi înregistrată în evidențele contabile.

**Art. 5**. Se aprobă darea în folosință gratuită a bunurilor mobile prevăzute la art. 1 către Inspectoratul pentru Situații de Urgență ,,Avram Iancu” al Județului Cluj, ulterior intrării acestora în patrimoniul privat al Județului Cluj.

**Art. 6.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și Direcția de Dezvoltare și Investiții.

**Art. 7.** Prezenta hotărâre se comunică Direcţiei Generale Buget-Finanţe, Resurse Umane; Direcția de Dezvoltare și Investiții; Asociației de Dezvoltare Intercomunitară Transilvania de Nord; Inspectoratului pentru Situații de Urgență ,,Avram Iancu” al Județului Cluj, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 200 din 31 octombrie 2022**

*Prezenta hotărâre a fost adoptată cu 37 voturi “pentru”, fiind astfel respectate prevederile legale privind majoritatea de voturi necesară.*